طالبا گروه

طالبا که پئی‌ته ونه نوم تبری  و کایر بیّه، اتا موسیقی گروه بی‌یه که اوائل دهه‌ی هفتاد «محمدی خانواده» وه ره بساتنه. اعضا اکثراً مهدی محمدی وچون بینه، که سید جمال وشون ره سرپرستی کارده. طالبایِ گروه نزدیک دِ دهه مازرونی موسیقی و فرهنگ وسّه تلاش هاکرده و کنسرتون مختلفی ایران و خارجی کشورون دله اجرا هاکرده. اولین خارجی کنسرتی که وشون داشتنه بلاروس دله بی‌یه.

موسیقی محمدی خانواده دله تا سیصد سال سابقه دارنه. مهرآوامهدی محمدی که شه خونش‌کر و نوازنده بی‌یه، شیش‌تا ریکا و سه‌تا کیجا داشته که تموم بوردنه موسیقی سروقت. این میون جمال، کمال، نرگس، جمیله و حمزه محمدی هنتا هم گروه دله درنه. علی و محمد محمدی هم جمالِ ریکائون هستنه که گروه ره اضاف بَینه.  گروه نوم اسا کایر هسته و دیگه اوایل واری فقط اتا خانوادگی گروه نی‌یه و باقی هنرمندون و حتا غیرمازرونی گروهون جه کایری کانّه.

 منابع 

*
رج:مازرون موسیقی گروهون